Den Vest-Sjællandske Avis, 1821-09-29
Da de Kiøbenhavnske Blade ikke tale noget derom, saa ville vi meddeele den Efterretning fra de udenlandske Blade, at 3 Russiske Rigskibe fra Archangel have i nogen Tid lagt paa Kiøbenhavns Rhed og at 2 Fregatter ere nu komne dertil samme Sted fra. Nogle Officeerer fra Escadren havde den 17de September Audience hos Hans Majestæt Kongen. - Det politiske Barometer staaer med denne Post noget meere paa Krig end forrige Gang. Om alle de fredelige Efterretninger, som skulle være bragte fra St. Petersborg til det udenlandske Ministerium i Paris høres nu ikke et Ord; derimod melde de nyeste Efterretninger fra Paris: at i nogle Dage har den Meening bestemt hersket der, at det vil komme til Krig imellem Rusland og Porten; og den samme Journal de Paris, som fortalte os sidst de mange Fredsrygter, fortæller nu at man den 7de September har faaet den Efterretning i Wien, at Hans Majestæt Keiser Alexander var afreist fra Petersborg for at mønstre Tropperne ved Pruth. Jmidlertid har man Efterretninger fra St. Petersborg, af 7de September, hvoraf man i det mindste ikke kan see, at Keiseren er afreist derfra, med mindre der med Flid lægges et politisk Slør derover; thi det er forunderligt nok at den preussiske Statstidende ved at omtale det bekiendte Rygte og Keiserens Afreise, som Coureeren fra Posen skulde have medbragt, blot siger: at derom er intet her officielt bekiendtgjort, ligesom den kunde antage, at man vel vidste noget underhaanden derom. Forresten hersker den største Taushed fra Rusland, om Alt hvad der angaaer Politik, og man skriver blot fra Odessa at man der forventer med en ubeskrivelig Nysgierrighed det Russiske Cabinets Beslutninger med Hensyn til de Tyrkiske Anliggender og i Journal de Francfort meldes fra Wien under 4de September, at man der allerede har faaet det Russiske Kabinets Svar paa den Note, som Porten havde sendt directe til Petersborg som Replik paa det Russisk Ultimatum; men som man hører havde de Russiske Ministre erklæret: at de kunde i Keiserens Fraværelse, da han var afreist til Odessa, ikke fatte nogen Resolution i denne Henseende, og de maatte indskrænke sig til at tilsende Hans Keiserlige Majestæt Portens Note; imidlertid var efter deres Meening Krigen meere sandsynlig end Freden (dekommer nu an paa om der er noget grundet i denne Efterretning.) – J en Skrivelse fra Frankerig hedder det: den Uvished, hvori man for nærværende Tid befinder sig om det vil blive til Krig eller ikke har noget piinligt ved sig, og det ikke uden Grund; thi store Europæiske Jnterresser ere satte paa Spil. Den politiske Ligevægt er i en vaklende Bevægelse. Det er aabenbart, at en fast bestemt Villie mangler og at Verdens Skiebne bliver overladt til Tingenes Gang. Paa denne Maade virkes vel langsomt, men ogsaa uimodstaaeligt, og let kan det sidst føre til noget Overraskende. Det er besynderligt og mærkværdigt hedder det videre, at imedens selv de Franske og Engelske Ministerielle Blade ikke nægte Tyrkernes Udaad, saa erklærer den Østerrigste Jagttager de frygtelige Scener i Constantinopel for Opdigtelser. Det maae være saameget meere paafaldende, som Europa kan paa saamange Veie faae Efterretninger fra Tyrkiet, saa at de ikke have nødigt at passere den Østerrigste Jagttagers doctrinelle Qvarantaine; Mænd, som staae i nøie Forbindelser, fortælle Anckdoter, som skulle bevise Keiser Alexanders Ulyst til Krigen; saaledes skal han eengang hvoe givet General Jermolov, som erklærede sig alt for tydeligt til Grækernes Fordeel, en alvorlig Jrettesættelse, og man anfører et Sted i en Skrivelse fra Keiser Alexander til Keiser Frants, hvori hiin skal have sagt: Min hele Familie fra min Moder af min Armee, mit Folk og hele Europa fordrer Krigen; men jeg er allene for Freden og jeg skal bevise at jeg er Keiser. – Dersom ogsaa denne Efterretning er sand, som dog et høist tvivlsomt, saa har dog tillige Hs. Majestæt lagt for Dagen, at han ikke er ufølsom ved de ulykkelige Grækeres Skjebne, og at han deeler den levende Jnteresse derfor, som ifølge Russiske Efterretninger er udbredet over hele Riget; thi han har tilladt Ministeren for Folkeoplysningen Fyrste Golizyn at udstæde en Opfordring til at understøtte de hielpeløse udvandrede Grækere, som have taget Flugten til det sydlige Rusland. Allene i Odessa opholde sig 4000, som have givet Slip paa alle deres Eiendomme, allene for at redde deres og deres Familiers Liv. Gaverne blive afsendte til Krigs-Gouverneuren i Cherson.